PIÈCES A L’APPUI. 
185 
tHrelag. 
Par ung tout seul escondire , 
De bouche non cle cœr fait, 
Ai-je mon amy retret 
De moy, dont je morrai d’ire. 
Hélas ! que ma bouche fait 
Et comment ose-elle dire 
Tout le contraire dou fait 
De ce que mon cœr désire? 
Hélas ! je ploure et soupire. 
Et si n’ai-je riens fourfet, 
Fors que de ma bouche ai tret 
La glave pour moy occire. 
Par ung tout seul escondire, 
De bouche non de cœr fait , 
Ai-je mon amy retret 
De moy, dont je morrai d’ire. 
Et si jamès se retret 
Vers moy, Diux me puisse nuire , 
Si briefment ne me remet 
Ou point où amours me tire ! 
J’en vœil mon cœr assouffire , 
Maugré que la bouche en et : 
INe jà , pour cri ne pour bret , 
Ne s’en laira desconfire. 
Par ung tout seul escondire , 
De bouche non de cœr fait, 
Ai-je mon amy retret 
De moy, dont je morrai d’ire 
[Ibid.) 
£a JfUmr iîc Ittarijljmtc. 
EA1AÜE. 
Sus toutes flours tient-on la rose à belle 
Et en après , je croi, la violette; 
La flour de lis est belle , et la perselle ; 
La flour de glay est plaisans et parfette ; 
Et li pluisour aiment moult l’anquelie, 
Le pionnier , le muguet, la soussie. 
Chascune flour a par li sa mérite. 
Mes je vous dis, tant que pour ma partie, 
Sus toutes flours j’aime la Margherite. 
Car en tous temps, plueve, grésille , ou gelie, 
Soit la saisons ou fresce , ou laide, ou nette, 
Cette flour est gracieuse et nouvelle , 
Dou!ce et plaisans , blancette et vermillette. 
Close est à point, ouverte et espanie ; 
Jà n’y sera morte ne apalie ; 
Toute bonté est dedans là escripte ; 
Et pour un tant quant bien y estudie , 
Sus toutes flours j’aime la Margherite. 
Tom. XII1. 
24 
